Drum hani us luuter Stress grad nid gwüsst wele Wäg as i d`Charte mues hebe und wo n`i genau bi, also simmer äfach mol ein ei Richtig wäg. Mir si schlussändlich bi liichtem Rägä ins richtige Tal cho, und hei dört, nacheme Wägli wo eus unter dä Füess wäg g`rütscht isch (i bi denn vorus gloffe und ha dr Isard hindedra loh rütsche), doch no richtig schön  chönne Tempo mache. Unterwägs hani d`Charte welle nöi falte, ha öbbis verdräit, mi Bleistiftstriich (mä zeichnet immer mit Farb ufe Charte, aber ha ebe denn grad kei Farbstift gha…) nüm gseh, und grad ä Schrecksekunde erläbt, (und wieder Adrenalinschüb) will i grad gmeint ha i sig im falsche (im sehr, sehr falsche) Tal! Unglaublich! Es isch glaub dringend mol Ziit gsi, für ä bizeli Entspannig!